《寓言》
宋代·舒岳祥

妾家有高楼，高高入青天。
欲作万丈梯，倚空无攀援。
良人在恨里，一去几经年。
长路与天接，举足蹑星躔。
妾欲寻夫婿，解甲戈鋋。
携手上云霓，真到天河壖。
牵牛与织女，不知妾相怜。
姮娥惠神药，燕婉成天仙。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。